**Niko Himmanen** (s. 14. elokuuta 2000 Heinola) on suomalainen jääkiekkoilija, joka pelaa Suomi-sarjajoukkue JHT Kalajoessa. Hän toimii joukkueen varakapteenina. Himmanen on pelipaikaltaan oikea laitahyökkääjä.

Ura
---

Himmanen on Heinolan Kiekon kasvatti. Hän siirtyi C-juniori-ikäisenä jyväskyläläiseen Diskokseen kaudeksi 2015–2016. Himmanen jakoi C-nuorten Mestiskarsinnoissa tehoilla 6+7=13 joukkueensa sisäisen pistepörssin voiton Jaakko Himasen kanssa. C-nuorten Mestiksessä hän jakoi Himasen kanssa yhdeksällä osumallaan Diskoksen sisäisen maalipörssin voiton. Kaudeksi 2016–2017 Himmanen siirtyi JYPin organisaatioon. Kaudeksi 2018–2019 hän palasi Diskokseen ja siirtyi seuran A-nuorten Mestisjoukkueeseen. Himmanen voitti joukkueen sisäisen piste- ja syöttöpörssin tehoilla 17+23=40. Hän debytoi kauden aikana myös miesten peleissä pelattuaan yhden ottelun D-Kiekon Suomi-sarjajoukkueessa.

Kaudeksi 2019–2020 Himmanen siirtyi JYPin A-nuorten SM-liigajoukkueeseen. Kaudella 2020–2021 hän debytoi myös seuran SM-liigajoukkueessa, kun Himmanen nostettiin JYPin liigarinkiin loukkaantumisten myötä huhtikuussa 2021. Hän sai tililleen ensimmäisen ja kauden ainoaksi jääneen SM-liigaottelunsa runkosarjan toiseksi viimeisellä kierroksella 10. huhtikuuta 2021 vieraissa Oulun Kärppiä vastaan. Himmanen merkittiin JYPin 13. hyökkääjäksi. Hän sai ottelussa jääaikaa 2.07 minuuttia. Himmanen pelasi kauden aikana miesten pelejä myös yhden ottelun verran lainalla Mestis-joukkue KeuPa HT:ssä helmikuussa 2021.

Himmanen siirtyi kaudeksi 2021–2022 vuoden mittaisella sopimuksella KeuPa HT:n Mestis-joukkueeseen. Hän pelasi siellä tulokaskaudellaan 46 runkosarjaottelua tehden kaksi maalia ja kaksi playoff-ottelua ilman tehopisteitä. Himmanen pelasi myös kaksi Suomen Cupin ottelua tehden yhden syöttöpisteen.

Kaudeksi 2022–2023 Himmanen siirtyi vuoden mittaisella sopimuksella Suomi-sarjajoukkue JHT Kalajoen riveihin. Hänet nimettiin joukkueen varakapteeniksi.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2018–2019 | Diskos | A-Mestis | 42 | 17 | 23 | 40 | 56 | 3 | 0 | 2 | 2 | 0 |
|  | D-Kiekko | Suomi-sarja | 1 | 0 | 0 | 0 | 0 | – | – | – | – | – |
| 2019–2020 | JYP | A-SM | 43 | 9 | 8 | 17 | 28 | – | – | – | – | – |
| 2020–2021 | JYP | U20-SM | 35 | 7 | 5 | 12 | 32 | 3 | 2 | 0 | 2 | 2 |
|  | JYP | SM-liiga | 1 | 0 | 0 | 0 | 0 | – | – | – | – | – |
|  | KeuPa HT | Mestis | 1 | 0 | 0 | 0 | 2 | – | – | – | – | – |
| 2021–2022 | KeuPa HT | Mestis | 46 | 2 | 0 | 2 | 46 | 2 | 0 | 0 | 0 | 0 |
| 1 kausi | yhteensä | SM-liiga | 1 | 0 | 0 | 0 | 0 | – | – | – | – | – |
| 2 kautta | yhteensä | Mestis | 47 | 2 | 0 | 2 | 48 | 2 | 0 | 0 | 0 | 0 |

Lähteet
-------

* Niko Himmanen The Internet Hockey Databasessa (englanniksi)
* Niko Himmanen Eurohockey-sivustolla (englanniksi)
* Niko Himmanen *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  Niko Himmanen *Elite Prospects*. Everysport Media Group AB.  (englanniksi)
2. ↑  Tilastot *liiga.fi*.  23.10.2020. Jääkiekon SM-liiga Oy. Viitattu 12.4.2021.
3. ↑  Elite Prospects - Diskos U16 *eliteprospects.com*. Everysport Media Group AB. Viitattu 12.4.2021. (englanniksi)
4. ↑  Elite Prospects - Diskos U16 *eliteprospects.com*. Everysport Media Group AB. Viitattu 12.4.2021. (englanniksi)
5. ↑  Konnekuljetuksen otteluennakko: "Kun pelit vähenevät, alkaa olla kevättä rinnassa" *jypliiga.fi*.  3.4.2021. JYP Jyväskylä Oy. Viitattu 12.4.2021.
6. ↑  Kokoonpanot *liiga.fi*.  10.4.2021. Jääkiekon SM-liiga Oy. Viitattu 12.4.2021.
7. ↑  Ottelutilastot *liiga.fi*.  10.4.2021. Jääkiekon SM-liiga Oy. Viitattu 12.4.2021.
8. ↑  Soturit tänään! *facebook.com*.  18.2.2021. KeuPa Hockey Oy. Viitattu 12.4.2021.
9. ↑  KeuPa HT:lle kolme hyökkääjää JYPin U20 joukkueesta *keupaht.fi*.  7.5.2021. KeuPa Hockey Oy. Viitattu 7.5.2021.
10. ↑  SENTTERIOSASTOLLE VAHVISTUSTA *facebook.com*.  31.7.2022. JHT Kalajoki Ry. Viitattu 11.10.2022.